Javier Hernández (jalkapalloilija, 1988)

Javier ”Chicharito” Hernández Balcázar (s. 1. kesäkuuta 1988 Guadalajara) on meksikolainen jalkapalloilija, joka edustaa Meksikon Primera Divisiónissa pelaavaa Guadalajaraa. Vuodesta 2009 lähtien hän on pelannut myös Meksikon jalkapallomaajoukkueessa. Pelipaikaltaan hän on hyökkääjä.

 Seurajoukkueura 
Guadalajarassa syntynyt Hernández liittyi yhdeksänvuotiaana Club Deportivo Guadalajaraan. Hyökkääjä debytoi seuran edustusjoukkueessa kaudella 2006–2007. Kyseisellä kaudella hän onnistui kerran maalinteossa pelaamassaan kahdeksassa ottelussa. Seuraavallakaan kaudella Hernández ei pystynyt murtautumaan avaukseen ja kauden ottelumäärä jäi vain kuuteen. Kaudella 2008–2009 vastuuta alkoi tulla jo parinkymmenen ottelun verran ja maalejakin neljä. Seuraava kausi oli kuitenkin Hernándezin. 28 ottelussa syntyi 21 maalia ja 8. huhtikuuta 2010 englantilainen Manchester United ilmoitti tehneensä sopimuksen lupaavan hyökkääjän kanssa.Reds agree Hernandez deal manutd.com  Viitattu 2.6.2013.

 Manchester United (2010–2015) 

 Avauskausi Manchester Unitedissa 

Hernándezin sopimus Manchester Unitedin kanssa astui voimaan 1. heinäkuuta 2010.Chicharito granted permit manutd.com  Viitattu 2.6.2013. Hän debytoi seuran edustusjoukkueessa 28. heinäkuuta Major League Soccerin tähdistöottelussa ja onnistui heti maalinteossa. Hernández teki virallisen debyyttinssä ja virallisen maalinsa 8. elokuuta Unitedin 3–1-voitossa Chelseata vastaan vuoden 2010 FA Community Shieldissä. Hän teki Valioliigadebyyttinsä 16. elokuuta tullessaan vaihdosta kentälle 3–0-voitossa Newcastlesta.Man Utd 3-0 Newcastle bbc.co.uk  Viitattu 1.6.2013. 29. syyskuuta hän teki ensimmäisen maalinsa Mestarien liigassa, kun hän teki ainoan maalin 1–0-vierasvoitossa Valenciasta.Valencia 0-1 Man Utd bbc.co.uk  Viitattu 1.6.2013.

Hän teki ensimmäisen Valioliigamaalinsa 2–2-kotitasapelissä West Bromwichiä vastaan 16. lokakuuta.Man Utd 2-2 West Bromwich bbc.co.uk  Viitattu 1.6.2013. Kahdeksan päivää myöhemmin hän teki ensimmäisen kerran kaksi maalia ja samalla ensimmäiset vierasmaalit liigassa kun hän teki joukkueensa molemmat maalit 2–1-voitossa Stoke Citystä.Stoke 1-2 Man Utd bbc.co.uk  Viitattu 1.6.2013. Kaksi päivää myöhemmin hän teki ensimmäisen liigacup-maalinsa tehden maalin 3–2-kotivoitossa Wolvesia vastaan.Man Utd 3-2 Wolves bbc.co.uk  Viitattu 1.6.2013. 1. tammikuuta hän teki voittomaalin 2–1-vierasvoitossa West Bromwichistä.West Bromwich 1-2 Man Utd bbc.co.uk  Viitattu 1.6.2013. Kolme päivää myöhemmin hänestä tuli eniten Valioliigassa maaleja tehnyt meksikolainen kun hän avasi maalinteon 2–1-kotivoitossa Stoke Citystä.Man Utd 2-1 Stoke bbc.co.uk  Viitattu 1.6.2013. 21. tammikuuta hän teki tasoitusmaalin 3–2-vierasvoitossa Blackpoolista.Blackpool 2-3 Man Utd bbc  Viitattu 1.6.2013. Neljä päivää myöhemmin hän teki ensimmäisen FA Cup -maalinsa tehden voittomaalin 2–1-vierasvoitossa Southamptonista.Southampton 1-2 Man Utd bbc  Viitattu 1.6.2013. Hernández teki kaksi maalia 4–0-vierasvoitossa Wiganista 26. helmikuuta.Wigan 0-4 Man Utd bbc.co.uk  Viitattu 1.6.2013. Kahdeksan päivää myöhemmin hän teki lohdutusmaalin 1–3-häviössä Liverpoolille.Liverpool 3-1 Man Utd bbc.co.uk  Viitattu 1.6.2013. 15. maaliskuuta hän teki kaksi maalia 2–1-kotivoitossa Marseillesta, ja lähetti ManUn puolivälieriin.Man Utd 2-1 Marseille bbc.co.uk  Viitattu 1.6.2013. Hän teki yhden maalin Manchester Unitedin 4–2-vierasvoitossa West Hamista.West Ham 2-4 Man Utd bbc.co.uk  Viitattu 1.6.2013. Mestareiden liigan kaudella 2010–2011 Hernandez oli joukkueen paras maalintekijä.

 Kausi 2011-2012 

Seuraavalla Manchester United-kaudellaan hän teki Englannin Valioliigassa 28:ssa ottelussa 10 maalia.Tilastot transfermarkt -sivustolla transfermarkt.co.uk  Viitattu 1.6.2013. Hän muun muassa teki kaksi maalia 10. syyskuuta 2011 pelatussa 5-0-voitossa Bolton Wanderersista.Bolton Wanderers 0-5 Manchester United manutd.com  Viitattu 1.6.2013. Hän myös teki tasoitusmaalin 81. minuutilla tullessaan vaihdosta kentälle 15. lokakuuta pelatussa 1-1-tasapelissä Liverpoolia vastaan.Liverpool 1-1 Manchester United bbc.co.uk  Viitattu 1.6.2013. Kahden viikon kuluttua 29. lokakuuta hän teki ottelun ainoan maalin 19. minuutilla 1-0-voitossa Evertonista.Everton 0-1 Manchester United bbc.co.uk  Viitattu 1.6.2013. Euroliigoissa kaudella 2011-2012 hän teki seitsemässä ottelussa kaksi maalia. Molemmat tulivat Eurooppa-liiga:ssa otteluparissa AFC Ajaxia vastaan: ensimmäinen 2-0-vierasvoitossa 16. helmikuuta 2012 ja toinen 23. helmikuuta 1-2-tappiossa Unitedin kotikentällä.Ajax 0-2 Man Utd bbc.co.uk  Viitattu 1.6.2013.Man Utd 1-2 Ajax (agg: 3-2) bbc.co.uk  Viitattu 1.6.2013. 18. maaliskuuta hän teki kaksi maalia 5-0-voitossa Wolvesista.Man Utd 5-0 Wolverhampton guardian.co.uk  Viitattu 1.6.2013.

 Kausi 2012-2013 

Chicharito aloitti 2012-2013-kautensa 2. syyskuuta tullessaan vaihdosta kentälle 72. minuutilla Danny Welbeckin tilalle 3-2-voitossa Southamptonia vastaan.Southampton vs. Man Utd espn.com  Viitattu 2.6.2013. 15. syyskuuta hän oli avauksessa ja pelasi täydet minuutit 4-0-voitossa Wigan Athleticistä, jossa hän teki myös hänen kauden avausmaalin.Man Utd 4-0 Wigan Athletic  yahoo.com  Viitattu 2.6.2013. 23. lokakuuta hän teki kaksi maalia Mestarien Liigassa ottelussa Bragaa vastaan, jossa ManU oli ollut jo 0-2-tappiolla avauspuoliajan jälkeen, mutta nousi lopulta 3-2-voittoon.Man Utd 3-2 Braga bbc.co.uk  Viitattu 2.6.2013. Viisi päivää myöhemmin hän teki voittomaalin yhdeksän miehen alivoimalla pelannutta Chelseaa vastaan Unitedin 3-2-voitossa.Chelsea 2-3 Man Utd bbc.co.uk  Viitattu 2.6.2013. Hän jatkoi maalitehtailuaan 10. marraskuuta tullen toisella puoliajalla vaihdosta peliin mukaan ja tehden kaksi maalia 3-2-voitossa Aston Villasta.Aston Villa 2-3 Man Utd bbc.co.uk  Viitattu 2.6.2013. 24. marraskuuta hän teki jälleen maalin Unitedin 3-1-voitossa QPR:stä.Man Utd 3-1 Queen's Park Rangers bbc.co.uk  Viitattu 2.6.2013. 26. joulukuuta hän teki Unitedin neljännen maalin ottelun loppuhetkillä Newcastlea vastaan 4-3-voitossa.Man Utd 4-3 Newcastle bbc.co.uk  Viitattu 2.6.2013. Vuoden 2013 ensimmäisenä päivänä hän maalasi kahdesti Wigania vastaan auttaen Unitedin 4-0-murskavoittoon.Wigan 0-4 Man Utd bbc.co.uk  Viitattu 2.6.2013. 26. tammikuuta hän teki jälleen 2 maalia, FA Cupin ottelussa Fulhamia vastaan, jonka ManU voitti 4-1-lukemin.Man Utd 4-1 Fulham espnfc.com  Viitattu 2.6.2013. Seuraavassa FA Cup-ottelussa Readingiä vastaan hän teki Manchester Unitedin 2-0-maalin, joka jäi lukemin 2-1 päättyneen ottelun voittomaaliksi.Man Utd 2-1 Reading espnfc.com  Viitattu 2.6.2013. Seuraavan maalin hän teki vasta 10. maaliskuuta FA Cupissa 2-2-tasapelissä Chelseaa vastaan.Man Utd 2-2 Chelsea espnfc.com  Viitattu 2.6.2013. Sir Alex Fergusonin viimeisessä kotipelissä Swansea Cityä vastaan hän avasi maalinteon Unitedin 2-1-voitossa.Manchester United 2-1 Swansea City bbc.co.uk  Viitattu 2.6.2013. Kauden viimeisellä kierroksella, ja Sir Alex Fergusonin viimeisessä ottelussa ManU:n peräsimessä, hän teki Unitedin viidennen maalin 5-5-tasapelissä West Bromwichia vastaan.West Brom. 5-5 Man Utd bbc.co.uk  Viitattu 2.6.2013. Kaudella hän pelasi kaikki kilpailut mukaan lukien 36 ottelua ja teki niissä 18 maalia.

 Kausi 2013-2014 - Peliaika vähenee 

Kaudella 2013-14 Chicharito putosi uuden managerinsa David Moyesin alaisuudessa vaihtopelaajaksi. Hän ei aloittanut liigassa kuin kuusi ottelua, ja pääsi vaihdosta kentälle 18 ottelussa.J. Hernández - Profile with news, career statistics and history - Soccerway soccerway.com  Viitattu 5.8.2014. Täydet 90 minuuttia hän pelasi vain kolmessa ottelussa. Pelaamissaan 24 ottelussa Hernández teki neljä (4) maalia sekä syötti kolme (3).Performance data 2014 - Transfermarkt transfermarkt.co.uk  Viitattu 5.8.2014. Kaudella Machester United jäi lopulta seitsemänneksi, ja manageri Moyes sai potkut huhtikuussa 2014 johdettuaan seuraa vain 10 kuukautta.Manchester Unitedilta vahvistus: Moyes jättää seuran yle.fi  (22.4.2014) Viitattu 5.8.2014. FA Cupissa ja Englannin liigacupissa hän pelasi yhteensä 6 ottelua, joissa teki viisi (5) maalia; Mestarien liigassa 5 ottelua maaleitta.

Moyesin tilalle pestattu Louis van Gaal kertoi haastattelussa antavansa pelaajille tilaisuuden näyttää kykynsä, ennen kuin päättää, jatkaako muiden muassa myös siirtohuhujen keskelle joutunut Chicharito seurassa.Chicharito's chance to shine ManUtd.com  (22.7.2014) Viitattu 1.9.2014.

 Kausi 2014-2015 
Siirtoikkunan viimeisenä päivänä 1. syyskuuta 2014 julkistettiin Javier Hernándezin lainasiirto Espanjan pääsarjan Real Madridiin. Lainaan kuului myös osto-optio.Official announcement: Javier Hernández 'Chicharito' Real Madrid  (1.9.2014) Viitattu 1.9.2014. Pelaamissaan 23 Primera Divisiónin ottelussa hän sekä teki että syötti seitsemän maalia. Mestarien liigassa hän teki kahdeksassa ottelussa yhden maalin, Copa del Reyssä kahdessa ottelussa yhden maalin.

 Leverkusen (2015–2017) 
31. elokuuta 2015 Hernández siirtyi saksalaisen Bayer 04 Leverkusenin riveihin. Debyyttikaudellaan hän teki Bundesliigassa 28 ottelussa 17 maalia. Mestarien liigassa hän teki kuudessa ottelussa viisi maalia, Eurooppa-liigassa hän jäi kolmessa ottelussa maaleitta. Saksan cupissa hän teki kolmessa ottelussa neljä maalia. Seuraavalla kaudella hän viimeisteli Bundesliigassa 11 maalia pelaamissaan 26 ottelussa. Mestarien liigassa hän teki kahdeksassa ottelussa yhden maalin, Saksan cupissa niin ikään yhden maalin pelaamissaan kahdessa ottelussa.

 West Ham (2017–2019) 
Hernández siirtyi Englannin Valioliigan West Hamiin 17,8 miljoonan euron siirtosummalla heinäkuussa 2017. Avauskaudellaan hän teki 28 valioliigaottelussa kahdeksan maalia. FA Cupissa hän pelasi kaksi ja Liigacupissa kolme ottelua ilman maaleja. Seuraavalla kaudella hän viimeisteli seitsemän maalia pelaamissaan 25 pääsarjaottelussa. Cupeissa hän teki yhteensä yhden maalin kolmessa ottelussa. Kaudella 2019–2020 hän ehti pelata West Hamissa kaksi valioliigaottelua ja hän teki yhden maalin 17. elokuuta 2019 ottelussa Brighton & Hove Albionia vastaan.

 Sevilla (2019–2020) 
Syyskuussa 2019 Hernández siirtyi West Ham Unitedista espanjalaisseura Sevillaan 8 miljoonan euron siirtosummalla. Hän allekirjoitti Sevillan kanssa kolmivuotisen sopimuksen. Kaudella 2019–2020 hän pelasi yhdeksän Primera Divisiónin ottelua ja teki niissä yhden maalin. Eurooppa-liigassa hän pelasi neljä ottelua ja teki kaksi maalia.

 LA Galaxy (2020–2023) 
Tammikuussa 2020 Hérnandez siirtyi MLS-seura LA Galaxyyn 8,5 miljoonalla eurolla. Ensimmäisellä MLS-kaudellaan hän pelasi 12 ottelua, joissa hän teki kaksi maalia. Kaudella 2021 hän pelasi 21 ottelua, joissa hän teki 17 maalia ja antoi kolme maalisyöttöä. Seuraavalla kaudella hän pelasi 32 MLS-ottelua, joissa hän teki 18 ja syötti kolme maalia. Hän pelasi kaudella 2022 myös yhden Leagues Cupin ottelun. Viimeisellä MLS-kaudellaan hän pelasi yhdeksän MLS:n runkosarjan ottelua, joissa hän teki yhden maalin, sekä kaksi pudotuspeliottelua vailla maaleja. 

Hérnandezin sopimus LA Galaxyn kanssa päättyi vuoden 2023 lopussa ja marraskuussa 2023 LA Galaxy vahvisti, ettei Hernández jatka seurassa enää seuraavalla kaudella. Hérnandez oli LA Galaxyn paras maalintekijä kausilla 2021 ja 2022 ja hänet valittiin molempina kausina myös LA Galaxyn vuoden pelaajaksi.

 Paluu Guadalajaraan (2024–) 
Tammikuussa 2024 Hérnandez palasi kasvattajaseuraansa Guadalajaraan.

 Maajoukkueura 
Hernández pelasi kolmessa Meksikon ottelussa alle 20-vuotiaiden MM-kilpailuissa 2007. Meksikon A-maajoukkueessa Hernández debytoi 30. syyskuuta 2009 ottelussa Kolumbiaa vastaan. Hän sai 1-2-tappioon päättyneessä ottelussa tilastomerkinnäkseen maaliin johtaneen syötön. Hernández valittiin Meksikon joukkueeseen MM-kisoihin 2010. Turnauksen ensimmäisessä ottelussa Etelä-Afrikkaa vastaan Hernández tuli vaihdosta kentälle ottelun 73. minuutilla Guillermo Francon tilalle. 17. kesäkuuta 2010 alkulohkon ottelussa Ranskaa vastaan Hernández avasi maalitilinsä kisoissa, kun hän onnistui tekemään Meksikon 1–0-johtomaalin. Maali siivitti Meksikon lopulta 2-0-voittoon. Hän teki myös toisen MM-kisamaalinsa neljännesvälieräottelussa Argentiinaa vastaan, minkä Meksiko lopuksi hävisi 1-3.

Hernández pelasi Meksikon jokaisessa neljässä ottelussa MM-kilpailuissa 2014, muttei yhdessäkään enempää kuin 27 minuuttia. Hän teki maalin ottelussa Kroatiaa vastaan. Copa Américassa 2016 hän pelasi Meksikon kaikissa neljässä ottelussa ja teki maalin Jamaikaa vastaan.

Hernández nousi vuonna 2017 Meksikon maajoukkueen kaikkien aikojen parhaimmaksi maalintekijäksi. Vuoden 2018 MM-kilpailuissa hän teki uransa 50. maaottelumaalin ottelussa Etelä-Koreaa vastaan. Hän pelasi Meksikon kaikissa neljässä ottelussa. Viimeisimmän maaottelunsa hän on pelannut syyskuussa 2019.

 Yksityiselämä 
Hernándezin isä Javier Hernández vanhempi ja isoisä Tomás Balcázar olivat myös jalkapalloilijoita ja edustivat Meksikoa MM-kilpailuissa. Lempinimi Chicharito () viittaa hänen isäänsä, joka tunnettiin lempinimellä Chícharo () vihreiden silmiensä vuoksi.

 Saavutukset 

 Guadalajara 
Primera División de México: 2006
InterLiga: 2009

 Manchester United 
Englannin Valioliiga: 2011, 2013
FA Community Shield: 2010

 Maajoukkue 
Meksiko
CONCACAF Gold Cup: 2011

 Lähteet 

 Aiheesta muualla 

Javier Hernándezin esittely Manchester Unitedin sivustolla 

Luokka:Meksikolaiset jalkapalloilijat
Luokka:Vuonna 1988 syntyneet
Luokka:Elävät henkilöt